เป็นร้านอาหารใกล้บ้านที่ดูเหมือนจะฮอตฮิตประจำซอยอารีย์ แต่ส่วนตัวไม่ค่อยได้แวะไปกินนัก รีวิวนี้รวมเอาการกิน 3 ครั้งไว้ด้วยกัน สรุปตามนี้ค่ะ

อาหารและเครื่องดื่ม : ญี่ปุ่น อิตาเลียน ฝรั่งเศส และฟิวชัน ในเวบไซต์ของทางร้านเคลมว่าเป็น fine dining เครื่องดื่มมีให้เลือกหลากหลายทั้งแอลกอฮอล์และไม่แอลกอฮอล์ มีบาร์เครื่องดื่มภายในร้าน

บรรยากาศ: ร้านตกแต่งสไตล์ลอฟท์ มีทั้งโซนห้องแอร์ และแบบเอาท์ดอร์ แต่ร้านจะมืดๆ จะสั่งอาหารแทบอ่านเมนูไม่ออก (ปร้าต้องเปิดไฟฉายจากมือถืออ่านเมนูเลยทีเดียว) 

บริการ : พนักงานกระฉับกระเฉงและพยายามบริการ แต่อาหารค่อนข้างช้า เพราะปริมาณลูกค้าที่เยอะ 

ราคา: ขอใช้คำว่า "แพง" เทียบกับ portion ที่ให้ การบริการ และบรรยากาศของร้าน อาหารและเครื่องดื่มแพง(มาก) 

ความเห็นส่วนตัว : 

- เป็นร้านที่เหมาะจะไปกิน ดื่มเก๋ๆ แต่ไม่เหมาะสำหรับคนที่กินจุ (เหมือนเรา) หรือต้องการกินอาหารแบบหิวจริงจัง ส่วนตัวไปกินแบบให้อิ่มทีไรไม่เคยต่ำกว่า 1000 บาท นี่คือสั่งน้ำเปล่านะคะ และเป็นอิ่มแบบไม่ฟินนัก

- อาหารรสชาติดีหลายเมนู แต่เมนูที่อร่อย คุ้มค่าเงินและกินแล้วอิ่มขอแนะนำพิซซ่า เป็นพิซซ่าสไตล์อิตาเลียนอบใช้เตาฟืน มีเตาโชว์ทำกันสดๆตรงโซนเอาท์ดอร์ แป้งบางกรอบ ใช้ของคุณภาพดี อร่อยมาก 

- เป็นร้านที่ลูกค้าค่อนข้างแน่น แนะนำให้จองก่อนไปนะคะ

- แม้ทางร้านจะเคลมว่าเป็นร้านอาหารแบบ fine dining แต่ส่วนตัวคิดว่ายังไม่ใช่ สิ่งที่ดูใกล้เคียงสุดน่าจะเป็นราคาอาหารและเครื่องดื่ม




